Phalacrus

Phalacrus er en slekt av små, mørke, glatte og blanke biller. De kan ligne på mycelbiller (Leiodidae), men skiller seg klart fra disse på formen på antennene. Man finner dem oftest på blomster, der de spiser pollen. Noen arter lever av rustsopper. Det er funnet tre arter i Norge.

Utseende 
Små (1 – 3,3 mm), ovale, blanke og glatte biller. Hode, brystskjold og dekkvinger danner en jevn kurve. På farge er de oftest mørkt brunlige eller svarte. Sidekantene på brystskjoldet og dekkvingene er markerte og noe avflatede. Oversiden er sterkt hvelvet, undersiden flat. Hodet er temmelig stort og bredt med lite utstående fasettøyne. Antennene varierer i lengde, men er aldri spesielt lange, de består av 11 ledd og ender i en tre-leddet kølle. Brystskjoldet (pronotum) er mye bredere enn langt uten tydelig punktering. Dekkvingene er jevnt rundet tilspisset bakover, vanligvis uten tydelige punktrekker. På hver side av midtsømmen er det en påfallende, dyp sømstripe i alle fall i den bakerste delen. Beina er korte, føttene er fem-leddete, men det fjerde leddet er svært lite slik at det ser ut som fire ledd. I alle fall ett av fotleddene er tolappet.

Levevis 
Både larver og voksne biller kan finnes på blomster, særlig av planter i kurvplantefamilien (Asteraceae), spesielt på litt fuktige steder. De spiser pollen. Artene i slekten Phalacrus er knyttet til rustsopper, som er parasitter på ulike slags planter. De spiser soppenes sporer. En vanlig art er Phalacrus substriatus, som lever på rustsopper som angriper starr (Carex spp.) på myrer.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien glattbiller, Phalacridae Leach, 1815
 Underfamilien Phalacrinae Leach, 1815
 Phalacrus-gruppen
 Slekten Phalacrus Paykull, 1800
 Phalacrus acaciae Montrouzier, 1861
 Phalacrus apicalis Melsheimer, 1845
 Phalacrus atticus Guillebeau, 1894
 Phalacrus borealis Lafer, 1992
 Phalacrus brunnipes (Brisout)
 Phalacrus caricis Sturm, 1807 - i Norge
 Phalacrus championi Guillebeau, 1892
 Phalacrus corruscus (Panzer, 1797)
 Phalacrus fimetarius (Fabricius, 1775) - i Norge
 Phalacrus frigoricola Thompson & Marshall, 1980
 Phalacrus grossus Erichson, 1845
 Phalacrus incommodus Flach, 1888
 Phalacrus insularis Guillebeau, 1892
 Phalacrus luteicornis Champion
 Phalacrus maspalomensis Palm, 1975
 Phalacrus maximus Fairmaire, 1852
 Phalacrus mayeti Guillebeau, 1892
 Phalacrus montrouzieri Hetschko, 1928
 Phalacrus obscurus Sharp, 1888
 Phalacrus penicillatus Say, 1824
 Phalacrus politus Melsheimer, 1844
 Phalacrus punctatus Champion
 Phalacrus rufipes Sharp, 1888
 Phalacrus seriepunctatus C.Brisout de Barneville, 1863
 Phalacrus siculus Tournier, 1889
 Phalacrus substriatus Gyllenhal, 1813 - i Norge

Referanser

Litteratur 
 Borror, Donald J.; Triplehorn, Charles A.; Johnson, Norman F (1989) (Print (HB)). An Introduction to the Study of Insects (6th ed.). Fort Worth, Texas: Saunders College Pub. pp. 800. ISBN 0-03-025397-7
 Matthew L. Gimmel (15 September 2008). World checklist of valid names in Phalacridae. Louisiana State Arthropod Museum. (besøkt: 24. juni 2010)
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
Diverse arter fra Bugguide: 

Biller
Biller formelt beskrevet i 1800
Dyr formelt beskrevet av Gustaf von Paykull
Glattbiller